Peegelkaamerate üheks olulisemaks eeliseks kompaktkaamerate ees on vahetatavad objektiivid. See eelis avab fotohuvilise jaoks täiesti teistsuguse maailma. Läbi lainurk-, tele- või makroobjektiivi paistab kõik hoopis põnevam kui tavaliselt. Kaameratootjad on aga kavalad ning nii on iga tootja peegelkaamerail unikaalne objektiivikinnitus. See tähendab, et Canoni aparaatide külge ei saa keerata Nikoni objektiive, Nikonile ei sobi Pentaxi objektiivid jne.